**המדרשה למנהיגות ציונית תבור** היא מדרשה הממוקמת בנוף הגליל ובקיבוץ רמת השופט אשר הוקמה בשנת 2010.

המדרשה מפעילה מספר תוכניות, ביניהן המכינה הקדם־צבאית "תבור", תוכנית קשת - תוכנית מנהיגות ייחודית לנוער, תוכנית חץ - המשלבת כושר קרבי והכנה לצה"ל עם תכנים עיוניים נוספים, מגוון תוכניות המשך לחיילים משוחררים ("המיניבוס" ו-"כביש 90") ומכון תבור המקיים פעילויות חינוך לאנשי צבא והוראה. 

בראש המדרשה עומד עמית דרי, אשר עוסק ביזמות, ניהול ופעילות חברתית-חינוכית בדגש על נוער ובני נוער.

המכינה הקדם-צבאית תבור
----------------------

נכון לשנת 2018, יצאו מבית המכינה למעלה מ-600 בוגרים[דרוש מקור], מתוכם, קרוב ל-40% בחרו לצאת לתפקידי קצונה[דרוש מקור].

בשנת 2019 נפתח במכינה גם מסלול של שנת שירות, ״קשת - תבור״.
תפקידם של חברי שנת השירות הוא בעיקר ההתנדבות עם אוכלוסיית נוף הגליל והדרכת תוכנית קשת.

### פועלה של המכינה

במהלך שנת המכינה, חניכי המכינה (אשר דוחים את שירותם הצבאי בשנה) מתמקדים בלימודי נושאים מגוונים, כמו למשל- ציונות, חברה ישראלית, מנהיגות, יהדות, מדינאות, תקשורת, מזרחנות, פילוסופיה כללית ופסיכולוגיה חברתית. במקביל, מדגישה המכינה את חשיבות הקניית הערכים החינוכיים לחניכיה, ביניהם, טיפוח זהות יהודית-הומניסטית וציונית או טיפוח סקרנות לימודית וביקורתיות.

בנוסף על אלו, מתקיימות במכינה סדרות מיוחדות במהלך השנה. מלבד הלימודים, חניכי המכינה מתנדבים באזור נוף הגליל ועוברים סדנאות הכנה פיזיות ומנטליות לקראת השירות הצבאי. ערכי המכינה המוכרזים הם ציונות, מצוינות ורעות.

המכינה שמה דגש על עשייה חברתית. במסגרתה מקיימים החניכים פעילויות מעצימות עבור נוער בסיכון, ילדים בעלי צרכים מיוחדים, ועולים חדשים, וגם מעבר לכך מפעילים חניכי המכינה למעלה מעשרה מיזמי התנדבות שונים בנוף הגליל בהם משולבים 300 ילדים ובני נוער מן העיר מדי שבוע. בנוסף, מעודדת המכינה את החניכים לעסוק גם בפרויקטים אישיים משניים, לדוגמה, חניכה אישית של ילדים, סיוע בבתי ספר מיוחדים ועוד.

בשנת 2013 למדו במכינה כ-37 חניכים.[דרוש מקור]

בשנת 2015 סוקרה המכינה בתקשורת, כאשר מתוך 20 בוגרי המחזור האחרון שלה באותה עת, התקבלו 13 ליחידות מובחרות (4 לקורס טיס, 2 לשייטת, 3 לשלדג, 2 לסיירת מטכ"ל, 1 לפרויקט "שחקים" של מודיעין, ו-1 לקורס חובלים).

ביוני 2018, עם ההודעה על השעיית הפעילות של מכינת בני ציון בעקבות אסון נחל צפית ובשיתוף עם הנהלת בני ציון, מועצת המכינות ומשרד החינוך, הוחלט על הקמת שלוחת "מורן" עבור הצעירים שיועדו למכינת בני ציון. שלוחה זו פועלת בקיבוץ רמת השופט.

קישורים חיצוניים
----------------

* אתר האינטרנט הרשמי של המדרשה למנהיגות ציונית תבור
* המדרשה למנהיגות ציונית תבור, ברשת החברתית פייסבוק
* יעקב לויתם, עבודת שורשים, באתר ישראל היום, 17 בספטמבר 2018

הערות שוליים
------------

1. ↑  המיניבוס, באתר מכינה קדם צבאית תבור
2. ↑  שנת שירות, באתר מכינה קדם צבאית תבור
3. ↑  עשייה חברתית, באתר תבור - מדרשה למנהיגות ציונית
4. ↑  ישראל מושקוביץ, הכי טובים שיש, באתר ידיעות אחרונות, ‏7.4.2015 (ארכיון)
5. ↑  "לשמור עלינו יחד": ניצולי השיטפון מבקשים סיוע ללמוד במכינה, באתר 10tv

| מכינות קדם-צבאיות |
| --- |
| 

|  |  |
| --- | --- |
| **מכינת קדם צבאיות דתיות**: אבנר עכו • אור מאופיר • אלישע • אמי"ת ראש פינה • ארזי הלבנון •  בית יתיר • בית שאן • בני דוד • חוסן • חמדת יהודה • ימין אורד • כרמי חיל • לוד • מגן שאול • משכיות • עטרת ירושלים • עצם • צהלי • קריית מלאכי • קשת יהודה • שובו אחים • תמיר

---

**מכינות קדם-צבאיות חילוניות**: אחד משלנו • בינ"ה • בני ציון • גל • גליל עליון • הירושלמית • הנגב • יפתח • כרם אל • מיצר • מלח הארץ • מנשרים קלו (מעגן מיכאל) • נחשון • ערבה • רבין • שחר (מקווה ישראל) • תבור • תל"ם (יפו)

---

**מכינות קדם-צבאיות מעורבות**: אדרת • בית ישראל • העמ"ק • חנתון • עין פרת • עמיחי • רקיע

---

**מכינות קדם-צבאיות חצי שנתיות**: דרך ארץ • שחר • ארז |  |

 |